section_heading: Iva Lončar
paragraph_text: U početku je mislila da će pronalaskom ljubavi potvrditi sebe. Usprkos protivljenjima roditelja, odselila je k dečku Igoru Careviću dok je bila još jako mlada. Kada je Igor optužen za ubojstvo, Iva je odbila vjerovati da bi on mogao biti kriv. Bila je uz njega čak i dok je držao taoce kako bi izbjegao zatvor i lagala u svjedočenju kako bi ga spasila. Dok je Igor bio u zatvoru, Iva ga je uvjeravala kako će ga vjerno čekati. No usamljenost se pokazala teškim zadatkom. Počeo ju je privlačiti Aleksandar Barić. Ali pri tom je odbijala pustiti Igora, unatoč savjetima sviju. Nevolje su se pojavile kada je Igor pušten iz zatvora u posjet bolesnoj majci. Vodili su ljubav u bolnici i uskoro je Iva doznala da je trudna. Iva se našla u dilemi. Saša je vjerovao da je dijete njegovo, a Iva nije imala hrabrosti priznati da bi moglo biti Igorovo. Željela se uvjeriti da je dijete Sašino te je počela planirati vjenčanje s njim, želeći time zauvijek raskinuti s Igorom. No planovi su se poremetili Igorovim izlaskom iz zatvora baš u vrijeme kada se trebala udati za Aleksandra. Situacija je dosegnula vrhunac kada je Igor upao na vjenčanje kako bi svima najavio svoju borbu za očinstvo. Ivu je to slomilo. Time je njezin brak od samog početka bio osuđen na propast. Iva je uvjeravala Aleksandra da nije bitno tko je biološki otac djeteta, ona će uvijek držati njega pravim ocem. Ali potraga za istinom je izjedala novog Ivinog muža. Kada se dokazalo da je pravi otac Igor, Aleksandra odlazi iz Ivinog života, smatrajući da ga ona nikad neće iskreno voljeti. Ivu je snažno pogodilo kada je primila od Saše zahtjev za razvod. Za sve je krivila Igora i nije mu dopuštala da ponovno uđe u njen život. Unatoč činjenici da potajno izgara za Igorom, ne želi dopustiti da bude određena čovjekom kojeg voli.